text: نئی دہلی، 16 جولائی 2019، وزیرمملکت(صحت اور خاندانی بہبود) جناب اشونی کمار چوبے نے آج راجیہ سبھا میں ایک تحریری جواب میں بتایا کہ نیشنل ہیلتھ مشن(این ایچ ایم) کے رہنماخطوط کے مطابق بہرے پن کی روک تھام اور اس پر قابو پانے کے لئے قومی پروگرام(این پی پی سی ڈی) کے تحت مرکز اور ریاست کے درمیان فنڈنگ کا تناسب شمال مشرقی اور ہمالیائی ریاستوں کو چھوڑ کر تمام ریاستوں کے لئے 60:40 جبکہ شمال مشرقی ہمالیائی ریاستوں کے لئے یہ تناسب90:10 ہے۔مرکز کے زیر انتظام خطوں کے معاملوں میں اپنی اسمبلی رکھنے والے مرکز کے زیر انتظام خطوں( یعنی دہلی اور پڈوچیری) کے معاملے میں یہ تناسب 60:40 ہے، جبکہ دیگر تمام مرکز کے زیر انتظام خطوں کو 100 مرکز کی فنڈنگ ہوتی ہے۔